ועדת הכספים, כנסת 20, פרוטוקול מספר 455, 2016-09-11 10:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: הסעיף הראשון על סדר היום זה אישור מסגרת ערבות מדינה במסגרת תכנית מחיר למשתכן.

משה גפני: כבר אישרנו תכנית אחת מהסוג הזה לעפולה וללוד.

משה גפני: אביגדור, בבקשה.

משה גפני: זה האחרון שאתם מביאים או יש סדרה?

אביגדור יצחקי: לא, לא.

אביגדור יצחקי: אני אגיד.

אביגדור יצחקי: אדוני היושב-ראש, חברי כנסת, בוקר טוב.

אביגדור יצחקי: במסגרת תכנית מחיר למשתכן נקלענו למצב שלא ביודעין שהקבלנים נותנים בטוחה לדיירים במסגרת הערת אזהרה.

אביגדור יצחקי: גם במצב רגיל בנקים לא מאפשרים משכנתה במקרה של הערת אזהרה.

אביגדור יצחקי: יש להם כל מיני תנאים – התקרה של הקומה שבה רכשת או שזה סוף השלד; כתוצאה מזה נוצרו בעיות במשכנתאות.

אביגדור יצחקי: לכן שר האוצר החליט לתת ערבות מדינה על ביצוע הפרויקט, ואני מדגיש – על ביצוע הפרויקט.

אביגדור יצחקי: לא לדיירים, אלא לכך שהבנקים יכולים להיות בטוחים שנותנים להם ערבות על כל שקל שהם נותנים כמשכנתאות, לכך שאם הפרויקט לא יתבצע המדינה תחזיר את הכסף לבנקים.

אביגדור יצחקי: לצורך העניין הדבר חייב התארגנות מסיבית שבה אנחנו צריכים לעשות הסכמים עם הקבלנים.

אביגדור יצחקי: בהסכם הזה אנחנו מבטיחים את הביצוע של הפרויקט בין אם על-ידי הקבלנים עצמם ובין עם, חלילה, קורה משהו, המדינה נכנסת בנעליהם.

אביגדור יצחקי: לצורך זה הקמנו מערך מאוד אפקטיבי ואינטנסיבי בחברת "דירה להשכיר" שיש בו יש גם יועצים משפטיים, גם יועצים פיננסיים, יש מפקחים שיוצרים לנו דוחות אפס של הפרויקטים.

אביגדור יצחקי: אנחנו יושבים עם כל קבלן ויוצרים אתו הסכם.

אביגדור יצחקי: בהסכם, בין היתר, הקבלן משעבד לנו את הקרקע.

אביגדור יצחקי: בחלק מהמקרים הוא קנה אותה בהון העצמי שלו, ובחלק מהמקרים הוא לקח הלוואה מהבנק.

אביגדור יצחקי: יש לנו כבר את המתווה לדבר הזה.

אביגדור יצחקי: לאחר מכן אנחנו משעבדים את כל החוזים העיקריים שלו עם קבלני המשנה שלו כדי שאם יקרה משהו נוכל להפעיל את הקבלנים האלה בהמשך.

אביגדור יצחקי: כמו כן אנחנו או מלווים אותו צמוד כך שכל הכסף מופקד בחשבון משותף לנו ולקבלן ומשתחרר ממנו כסף לפי צורכי הפרויקט; או לחילופין אנחנו לוקחים ממנו פיקדון שלפחות חצי ממנו נשאר עד שכ-75% מהפרויקט נגמר, והחצי השני עד מתן טופס 4.

אביגדור יצחקי: עד היום עשינו כבר כמה הסכמים.

אביגדור יצחקי: בפעם הקודמת ביקשנו ערבות של כ-550 מיליון שקל לשלושה קבלנים בלוד ובעפולה.

אביגדור יצחקי: בשני המקרים חתמנו אחרי משא ומתן לא קצר עם הקבלנים על הסכם, ובעקבות החתימה על ההסכם ניפקנו לכל הבנקים ערבויות מדינה על ביצוע הפרויקט.

אביגדור יצחקי: הפרויקטים האלה מוערכים מקסימום ב-400 מיליון שקל ערבויות, אבל להערכתי, אנחנו לא נעבור 300 מיליון שקל.

אביגדור יצחקי: כך שנשאר לנו עוד 250 מיליון שקל, אבל מאחר שאנחנו מאשרים את הפרויקטים אז צריך לאשר גם פרויקטים חדשים.

משה גפני: בפרויקטים הקודמים החזרתם, אני חושב.

משה גפני: לא השתמשתם בכול.

אביגדור יצחקי: לא השתמשנו בכול.

אביגדור יצחקי: כרגע יש לנו כבר דיווח על כמה?

<טל רביב: מתוך אישור שקיבלנו על 550 מיליון שקל נגיע מקסימום ל-420 מיליון שקל.

אביגדור יצחקי: לפי דעתי, גם לא נגיע ל-400 מיליון שקל כי ההערכה הזאת מבוססת על כך שמקסימום ההון העצמי שאדם מביא לרכישת דירתו היא 100 אלף שקל.

אביגדור יצחקי: אבל מאחר שהרוב הגדול מביא יותר מ-100 אלף שקל, אלא גם 200 ו-300 או 400 אלף שקל - -

משה גפני: הוא לא משתמש בכל הערבות.

אביגדור יצחקי: לכן אנחנו לא משתמשים בכל הערבויות.

אביגדור יצחקי: בעקבות הערבויות שנתנו ישבנו עם כל הבנקים אחד לאחד; עם כל מנהלי הבנקים להשקעות וגם בקשר עם מנכ"לים של הבנקים עצמם.

אביגדור יצחקי: השארנו את כל הפרוצדורות האלה.

אביגדור יצחקי: בין היתר גילינו טעויות בתהליכים של הבנקים כי חלק מהדיירים לוקחים גם משכנתת מדינה שאתה העברת בפעם האחרונה בחוק ההסדרים.

אביגדור יצחקי: ואז הבנק בתוך המחשב שלו – מאחר שגם את זה מבצע הבנק – עשה כאילו יצא לו שהוא צריך לקחת.

אביגדור יצחקי: כי פה הוא לא מקבל כסף, הוא רק סוכן של המדינה.

אביגדור יצחקי: אז לקחו כסף בשאר ההלוואה.

אביגדור יצחקי: הם תיקנו את זה, וכרגע הכול מסודר.

משה גפני: לא הבנתי מה אתה אומר.

משה גפני: אתה יכול להסביר?

אביגדור יצחקי: למה אדם צריך 500 אלף שקל משכנתא?

אביגדור יצחקי: חלק מזה הוא לוקח על המסלול שאתה ייצרת - -

משה גפני: עם הפחתה של הריבית.

אביגדור יצחקי: - - ואז הבנק מכניס את זה לממוצע פחות חצי.

אביגדור יצחקי: הבנק מכניס את זה לתוך התמהיל שלו, ואז בתמהיל שלו חסר לו פתאום קצת לרווח אז הם היו מעלים את הריביות על החלקים האחרים של ההלוואה.

אביגדור יצחקי: זאת אומרת נגיד במסגרת הזאת הוא לקח 150 אלף שקל, נשארו לו 350.

אביגדור יצחקי: הבנק בטעויות המחשב שלו – הדבר הזה הוסדר, וכרגע מנתקים את זה מסך כול ההתמודדות עם הבנק, והדייר מקבל את המשכנתאות הרגילות.

אביגדור יצחקי: בדקנו וחזרנו ובדקנו - -

משה גפני: יכול להיות שהבנק עושה כאלה טעויות?

רחל עזריה: טעויות מחשב.

אביגדור יצחקי: הוא טוען שזה טעויות.

רחל עזריה: כן, אמרתי.

רחל עזריה: טעויות מחשב.

אביגדור יצחקי: חייבים להאמין לו, לא?

משה גפני: לא חייבים.

רחל עזריה: ליו"ר יש הגדרות מאוד ספציפיות מה חייבים.

משה גפני: בדיוק.

אביגדור יצחקי: בדקנו וחזרנו ובדקנו.

אביגדור יצחקי: אין שום שוני, אפילו לא קצה של קצהו בין הריביות על המשכנתאות של מחיר למשתכן.

אביגדור יצחקי: ראינו את הוראות הבנקים המפורשות שאין להתייחס למחיר למשתכן באופן שונה משאר המשכנתאות.

אביגדור יצחקי: לצערנו הרב, הריביות בתקופה האחרונה עלו כי הבנקים פחות מעוניינים לתת משכנתאות כי הם הגיעו לרוויה מסוימת, והם לא בטוחים שהם רוצים לתת למשכנתאות.

אביגדור יצחקי: אני מוכרח להגיד שכמעט כל הבנקים משתפים פעולה.

אביגדור יצחקי: בהתחלה הייתה לנו בעיה עם בנק "דיסקונט".

אביגדור יצחקי: בשיחה שלי עם מנכ"לית בנק דיסקונט הם גם יצטרפו.

אביגדור יצחקי: צריך לזכור – וזה חשוב מאוד - שהמשכנתאות שניתנות לדיירים הם על-פי הערכת השמאי של מחיר השוק ולא לפי מחיר הקנייה.

אביגדור יצחקי: כי בדרך כלל, למשל בעפולה, מחיר הקנייה הוא נמוך – בין 350 ל-400 אלף שקל, לפי ההשוואות של הבנקים – ממחיר השוק.

אביגדור יצחקי: לכן הדיירים יכולים לקחת משכנתאות מוגדלות יותר, ויכולים להגיע אף למעלה מ-90% מסך ההלוואה שהם לוקחים מתוך מחיר הרכישה של הבניין.

אביגדור יצחקי: כך שגם הדבר הזה יסתדר.

אביגדור יצחקי: הבנקים קיבלו את ההוראות, חלחלו אותן למטה, והעסק הזה עובד.

אביגדור יצחקי: אני מוכרח לומר שבעפולה ובלוד הקומות כבר נבנות.

אביגדור יצחקי: אם אתם רוצים לראות תמונה אני אראה לכם.

אביגדור יצחקי: היינו שם ביום חמישי.

אביגדור יצחקי: יש כמה בניינים שהשלד כבר נגמר, והמשמעות שלזה היא שאנחנו, כנראה, בעזרת ה', נמסור מפתחות לדיירים כבר לקראת ראש השנה לא הקרוב, אלא הבא.

אביגדור יצחקי: בתוך הפרויקטים האלה שאישרתם יש חמש מאות שישים ותשע דירות שכולן נמכרו, כמובן, עד אחת.

אביגדור יצחקי: הפנייה הנוכחית היא על 750 מיליון נוספים לפרויקטים באופקים, בבית דגן, בעפולה - -

משה גפני: עפולה זה פרויקט נוסף?

אביגדור יצחקי: לא.

אביגדור יצחקי: אלה מתחמים נוספים באותו פרויקט.

משה גפני: מה שביקשתם על עפולה ביקשתם על מתחם מסוים.

אביגדור יצחקי: ביקשנו על שניים או שלושה קבלנים.

משה גפני: ועכשיו?

אביגדור יצחקי: עכשיו זה על קבלנים נוספים שבונים באותו מתחם.

אביגדור יצחקי: כמו שאמרתי – אופקים, בית דגן, עפולה באותו מתחם, ובקריית מוצקין.

מכלוף מיקי זוהר: גם בקריית גת.

אביגדור יצחקי: כן.

אביגדור יצחקי: מרגע שידענו שיש לנו בעיה עם הדבר הזה חייבנו בכל המכרזים את הקבלנים לתת ערבות חוק מכר לדיירים ולקחת ליווי בנקאי.

משה גפני: למה הם מבקשים ערבות מדינה?

משה גפני: הם מבקשים ערבות מדינה מכיוון שאין חוק מכר במתחמים האלה.

אביגדור יצחקי: יש חוק מכר.

אביגדור יצחקי: חוק המכר מאפשר לתת הערת אזהרה.

משה גפני: כן, בסדר, אבל זה חסר.

אביגדור יצחקי: יש פרצלציה - -

משה גפני: אבל זה חסר כאן, אחרת לא היה צריך את הערבות כי הבנקים היו נותנים את המשכנתאות.

משה גפני: אם אתה מדבר על קריית גת, כנראה, שם כנראה זה נעשה לפי הסכם חדש.

משה גפני: נכון?

<מירי כהן: זה אחרי התאריך.

אביגדור יצחקי: קריית-גת זה אחרי התאריך הקובע שבו כבר חייבנו את הקבלנים לתת ערבות חוק המכר, ואז לא צריך ערבות.

אביגדור יצחקי: הפרויקטים הבאים יהיו היתרה בקריית מוצקין, היתרה בעפולה, בפסגת זאב בירושלים, בראש העין, במגדל העמק, ביוקנעם עלית, ברמת-שלמה בירושלים – כ-400 דירות; ברעננה, בקריית שמונה בשכונת היובלים המפורסמת ובדימונה בשכונת השחר.

אביגדור יצחקי: בסך הכול עד היום אנחנו מבקשים אלף שלוש מאות ושבע עשרה דירות, וההערכה היא שיש לנו עוד כעשרים ושניים פרויקטים בהיקף של אלף שלוש מאות יחידות דיור – סך הכול כאלפיים שבע מאות יחידות דיור שייכנסו לערבות.

משה גפני: למה אתם לא מביאים את זה יחד?

אביגדור יצחקי: מכיוון שאנחנו עדיין בדיונים.

אביגדור יצחקי: אנחנו עוד לא יודעים לגמרי כי חלק מהקבלנים, גם אם יש להם אפשרות לקבל ערבות מדינה חלקם מעדיפים לקחת ליווי בנקאי ולתת ערבות חוק מכר.

משה גפני: אין להם פה.

אביגדור יצחקי: יש להם אפשרות.

אביגדור יצחקי: הם לא חייבים.

אביגדור יצחקי: הם יכולים לעשות את זה.

אביגדור יצחקי: יש כאלה שאומרים, אני לא ממהר.

אביגדור יצחקי: בא אלינו קבלן מפרדסיה ואמר, עזבו אותי, אני אגמור לבנות את הבניינים, אני אתן לאנשים ואז הם ייתנו לי את הכסף.

אביגדור יצחקי: אין לי בעיית כסף, אני מסודר.

אביגדור יצחקי: בסך הכול אנחנו חוסכים כאן עלויות מימון מאוד גדולות, והקבלנים הביאו את זה בחשבון.

אביגדור יצחקי: כמובן, כל ההוצאות גם על היועץ המשפטי, גם על הייעוץ הפיננסי, גם על המפקחים שמביאים לנו את דוחות האפס – כמובן, המדינה נושאת במטלת העלויות האלה.

אביגדור יצחקי: והנה, זה פלא – בקריית מוצקין אחת הזוכות היא חברת "אשדר" שהיא מהחברות המובילות במשק.

אביגדור יצחקי: הם הלכו לבנקים ואמרו, אנחנו "אשדר", תנו לנו משכנתאות.

אביגדור יצחקי: אמרו להם, לא – גם אם אתם "אשדר" אנחנו רוצים ערבות מדינה.

אביגדור יצחקי: לכן אנחנו יושבים איתם היום במשא ומתן כדי לייצר הסכם ולייצר ערבות מדינה.

אביגדור יצחקי: מהרע יצא טוב, והסיפור הזה של משכנתאות אחרי פתיחה לא טובה נעשה היום בצורה הרבה יותר חלקה.

אביגדור יצחקי: כמובן, יש דיירים שהם מוגבלים בבנק, וזאת בעיה לתת להם משכנתה.

אביגדור יצחקי: אבל בסך הכול רוב הדיירים מסתדרים.

אביגדור יצחקי: זאת אוכלוסייה יוצאת מן הכלל מאוד מאושרת.

אביגדור יצחקי: סקירה קצרה, אדוני היושב-ראש – עד היום כבר חתמנו על עסקאות של כעשרים ואחד אלף דירות.

אביגדור יצחקי: אני מניח שעד סוף השנה הזאת אנחנו נשלים שיווק – עוד לא עסקאות – של כשבעים אלף יחידות דיור במחיר למשתכן.

אביגדור יצחקי: זה לא אומר על הסך-הכול.

אביגדור יצחקי: אנחנו נהיה בהרבה יותר.

אביגדור יצחקי: עד היום שלושת אלפים מאה ושמונים ושניים שהתפרסמו עליהם תוצאות.

אביגדור יצחקי: יש בערך ארבעת אלפים יחידות דיור שכבר זכו בהגרלה או כרגע בהגרלה.

אביגדור יצחקי: אנחנו מאמינים שעד סוף השנה הזאת אנחנו נשלים זכיות של כשנים עשר אלף דיירם.

משה גפני: זה יוריד את מחיר הדירות?

אביגדור יצחקי: צריך לזכור שאנחנו לא עובדים רק על זה.

אביגדור יצחקי: זה חלק מהעבודה שלנו.

אביגדור יצחקי: החלק השני של העבודה שלנו הוא להגדיל את ייצור הדירות במדינת ישראל, ואנחנו עושים את כל המאמצים.

אביגדור יצחקי: אנחנו נעבור השנה בצורה רצינית מאה אלף יחידות דיור שמאושרות בתכניות.

אביגדור יצחקי: חמשה עשר אלף מתוכן מוכרזות בתמ"ל במגזר הערבי.

אביגדור יצחקי: נעשה שם פלאים במסגרת הקרקעות הערביות של המגזר הערבי.

אביגדור יצחקי: אני מניח שעד סוף השנה הבאה יהיו עשרים אלף דירות בתכנון מאושרות במגזר הערבי.

אביגדור יצחקי: חלק שנמצאות על קרקעות מדינה אנחנו משווקים במסגרת המחיר למשתכן.

אביגדור יצחקי: יש לנו גם האישור של היועץ המשפטי לממשלה להכריז על חלק מהשכונות כשכונות בצביון חרדי.

אביגדור יצחקי: אנחנו מכריזים כרגע על "אריונה ג'" בדבר הזה ועוד שכונות בבית-שמש ובמקומות אחרים.

אביגדור יצחקי: סך הכול אנחנו עובדים קשה מאוד על ההתחדשות העירונית כדי שתקרום עור וגידים.

אביגדור יצחקי: אני מקווה שב-20 בחודש אנחנו סוף-סוף נפתור את הסאגה של תמ"א 38.

אביגדור יצחקי: אני מרוצה, אופטימי, ואני חושב שבסופו של דבר כל המהלכים האלה יורידו בלית ברירה את מחירי הדיור.

אביגדור יצחקי: אני מקווה שלא יותר מדי.

משה גפני: מה זה, שלא יותר מדי?

אביגדור יצחקי: לא בצורה דרסטית.

משה גפני: שיורידו.

משה גפני: לא אכפת לי יותר מדי או פחות מדי, אבל שיורידו כבר את מחירי הדיור.

משה גפני: היעד הזה הוא מאוד משמעותי מכיוון שבמשך חמש עשרה שנה מחירי הדירות עולים כל הזמן.

אביגדור יצחקי: לא.

אביגדור יצחקי: זה מ-2007.

משה גפני: זה עלה עוד קודם.

משה גפני: כל הזמן מחירי הדירות עולים.

משה גפני: המשמעות של העניין היא שכשבן אדם רוצה לעזור לילדים שלו הוא משקיע בדירה נוספת כי המדינה במשך כל השנים לא הציעה לו שום דבר.

אביגדור יצחקי: אם יהיה לנו מדד נוסף.

אביגדור יצחקי: בחודש שעבר היה לנו מדד מהלשכה המרכזית לסטטיסטיקה של 0.3%-.

אביגדור יצחקי: אם גם ביום חמישי הקרוב נזכה למדד שלילי נוסף או אפילו אפס אז תיתן לנו תקווה.

משה גפני: אני רק אומר שצריך לקחת בחשבון שהיעד של הוזלת מחירי הדירות הוא יעד אמתי.

משה גפני: הוא יעד יותר חשוב מכל היעדים האחרים של הוזלת מחירי המזון.

משה גפני: זה הדבר הכי קריטי.

משה גפני: לצערי הרב, בנק ישראל מדבר בקול אחר, והוא אומר שלא צריך להוזיל כל כך.

משה גפני: אני דיברתי עם נגידת בנק ישראל, ואנחנו גם נקיים דיון על נושא המשכנתאות.

משה גפני: אבל אני מברך אותך על ההתקדמות בעניין.

משה גפני: אמרתי בכמה ריאיונות – מי שבנה שתהיה הוזלת מחירי הדירות בשנה אחת פשוט טועה טעות מוחלטת.

משה גפני: אין מציאות כזאת.

משה גפני: יש דבר שהולכים לכיוון מסוים.

משה גפני: חבר הכנסת מיקי זוהר רוצה להתייחס לעניין.

משה גפני: בבקשה.

מכלוף מיקי זוהר: אדוני היושב-ראש, אני רוצה לומר כמה דברים על המצב הקיים וגם לגבי מדיניות השר.

מכלוף מיקי זוהר: מה מיושם ומה פחות מיושם, ומה המטרות שאנחנו צריכים להציב לעצמנו.

מכלוף מיקי זוהר: זה ברור, אבל איך משיגים אותן – זה פחות ברור.

מכלוף מיקי זוהר: ראשית, אי אפשר לקדם פתרון בנושא הדיור אם לא משתפים פעולה כמו שצריך עם ראשי הרשויות.

מכלוף מיקי זוהר: אנחנו צריכים להבין שכל ראש רשות, אם לא יהיה לו תמריץ לקדם את תהליכי הבנייה בעיר שלו, זה פשוט לא יקרה.

מכלוף מיקי זוהר: עם כל הרצון הטוב שלנו כמדינה, כממשלה, בסוף מי שחותם על ההיתרים ומי שמקדם אותם זה ראשי הרשויות.

מכלוף מיקי זוהר: צריך לתת תמריץ לראשי הרשויות לקדם היתרים.

מכלוף מיקי זוהר: כי צריכים להבין – אין ראש רשות במדינת ישראל שטוב לו להרחיב את העיר שלו בכל הפרמטרים האפשריים.

מכלוף מיקי זוהר: ראשית זה עולה לו הרבה יותר כסף אחר כך לטפל באזרחים האלה; כל האזרחים החדשים שמגיעים לעיר שלו לא בהכרח יצביעו לו בפעם הבאה, ויכול להיות שהם מסכנים את עתידו הפוליטי.

מכלוף מיקי זוהר: בסופו של דבר אם אין תמריץ אמתי לראש רשות לעשות פעולות אקטיביות לקדם את הבנייה, הבנייה לא תואץ.

מכלוף מיקי זוהר: כמה שאנחנו נפעל כממשלה – ואנחנו פועלים – אני חייב לומר שמדיניות השר היא ברורה בעניין הזה.

מכלוף מיקי זוהר: הוא מבקש להאיץ את תהליכי הבנייה, והוא עושה בעניין הזה ימים כלילות, ואני בקשר הדוק אתו בכל הנושאים הללו, ייאמר לזכותו.

מכלוף מיקי זוהר: הפעילות בשטח בסופו של דבר צריכה להתבצע בין קבינט הדיור וכל הגוף הזה שמוביל את התהליך הזה מול ראשי הרשויות.

מכלוף מיקי זוהר: אני אומר לך שמשיחות שלי עם לא מעט ראשי רשויות התהליך הזה כרגע לא התחיל.

מכלוף מיקי זוהר: אם לא ייתנו תמריץ לראשי הרשויות לתת היתרי בנייה, לצערי הרב, התהליך שאנחנו באמת חושבים שהוא מבורך - -

משה גפני: מה למשל?

מכלוף מיקי זוהר: נניח, אם תבוא לכל ראש רשות ותאמר לו שעל כל היתר בנייה שהוא מנפיק הוא יקבל סכום כסף, אני מבטיח לך שראשי רשויות ירוצו אחרי הקבלנים לקדם את תהליכי היתרי בנייה.

משה גפני: מי ייתן להם את הכסף הזה?

מכלוף מיקי זוהר: המדינה.

מכלוף מיקי זוהר: הרי המדינה משקיעה מיליארדים לקדם תהליכי בנייה.

מכלוף מיקי זוהר: לתת לכל ראש רשות תמריץ להנפיק היתרי בנייה, בסופו של דבר מי שמרוויח מזה זה אנחנו.

מכלוף מיקי זוהר: כי אנחנו נביא את התוצאה המיוחלת.

רחל עזריה: זאת הצעה שהיא מאוד קצרת טווח.

משה גפני: הוא טוען שברגע שמגיעה משפחה נוספת, אוכלוסייה נוספת – הוא צריך לטפל בהם.

אביגדור יצחקי: לפי דעתי, הוויכוח מיותר.

אביגדור יצחקי: אנחנו נותנים תמריצים.

מכלוף מיקי זוהר: אז אביגדור יאמר עכשיו שהם נותנים תמריצים, ואני, כמובן, אחזור ואומר שהם לא נותנים מספיק תמריצים.

אביגדור יצחקי: "מספיק" זה משהו אחר.

מכלוף מיקי זוהר: התמריצים שאתם נותנים לא באמת ממריצים את ראשי הרשויות.

מכלוף מיקי זוהר: אני אתן לדוגמה את העיר שאני מגיע ממנה – קריית גת.

מכלוף מיקי זוהר: אני מכיר את ראש הרשות אישית, אני בקשר הדוק אתו, ואפילו התנהלתי מול אביגדור יצחקי כדי לנסות לעזור לעיריית קריית-גת לקבל תקציבים כי היא פשוט קורסת תחת הנטל.

מכלוף מיקי זוהר: העיר קריית-גת רוצה להכפיל את עצמה.

מכלוף מיקי זוהר: זאת המטרה הברורה שלה.

מכלוף מיקי זוהר: היום בפועל ראש הרשות קורס כלכלית.

מכלוף מיקי זוהר: למה הוא קורס כלכלית?

מכלוף מיקי זוהר: כל התוספת של התושבים עולה לו הרבה מאוד כסף.

מכלוף מיקי זוהר: הוא לא יכול לתת להם את השירות.

מכלוף מיקי זוהר: אני אומר לך שבמקומו אני לא יודע איך אני לוקח חלק בתהליך הזה כי כרגע אותו תושב לא מקבל ממני את השירותים, ואני גם לא אצביע אחר כך לאותו ראש רשות.

מכלוף מיקי זוהר: כלומר כל האינטרס שלי כראש רשות פוחת כי אני לא יכול לתת את השירות המינימלי כי זה עולה לי הרבה מאוד כסף.

מכלוף מיקי זוהר: אמרנו דבר פשוט – בואו תיתנו תמריץ לכל ראש רשות על הנפקת היתרי בנייה.

מכלוף מיקי זוהר: נתתם לו את התמריץ הכלכלי, אבל לא תמריץ שולי, אלא תמריץ משמעותי שיהפוך את הקופה הציבורית שלו לקופה הרבה יותר רוויה כדי שהוא יוכל להעניק לאזרחים שלו – וגם לתושבים הוותיקים, כי אסור לשכוח גם אותם.

מכלוף מיקי זוהר: אם לא עשינו את הפעולה הזאת התהליך שאנחנו רוצים להניע לא באמת יתקדם, לצערי הרב.

משה גפני: אתה מדבר על כל הרשויות?

משה גפני: גם רשויות עשירות?

מכלוף מיקי זוהר: כל עיר שמנפיקה היתר בנייה ראוי שייתנו לה תמריץ כלכלי פר היתר.

מכלוף מיקי זוהר: כלומר על כל היתר בנייה – כסף.

מכלוף מיקי זוהר: לגבי הסכומים – ברור שזה צריך להשתנות בין רשות לרשות.

מכלוף מיקי זוהר: לא כל רשות צריכה לקבל אותו סכום.

מכלוף מיקי זוהר: זה באמת תלוי בנסיבות.

מכלוף מיקי זוהר: אבל אם לא יהיה המוטיב הזה תהליכי הבנייה האלה שאנחנו מפנטזים עליהם לא יתקדמו.

משה גפני: תודה.

משה גפני: חברת הכנסת רחל עזריה, בבקשה.

רחל עזריה: קודם כול אני שמחה שהשלב הזה מגיע לאישור - -

מכלוף מיקי זוהר: אגב, בלי קשר לזה שאני חושב שצריך לאשר.

מכלוף מיקי זוהר: דיברתי על נושא אחר לגמרי.

רחל עזריה: הבנתי.

רחל עזריה: דרך החתחתים הזאת צריכה להסתיים.

רחל עזריה: המחיר למשתכן זאת בשורה מאוד משמעותית שצריכה לקרות בדרך טובה.

משה גפני: זה הסעיף הראשון אחרי החופשה המרוכזת.

רחל עזריה: דבר שני, אני רוצה להתייחס לדברים של מיקי שאומר שצריך לתגמל כל ראש רשות על כל היתר.

רחל עזריה: הייתי סגנית ראש עיריית ירושלים, ואני מכירה היטב את האיזונים והבלמים.

רחל עזריה: מצד אחד צריך לבנות המון, ומצד שני הפחד לבנות בנייה לא מבוקרת.

רחל עזריה: ואז חלק מהעניין הוא שאם אתה נותן תמריץ לעצם הבנייה עצמה ולא משהו שנשאר לטווח ארוך אז אתה מתמרץ את ראש העיר כרגע לבנות, אבל אתה לא בונה לו מהלך ארוך טווח כדי שבשנים הבאות הכול יהיה בר-קיימא.

רחל עזריה: לכן הפתרון הוא לייצר מערך מורכב יותר שאומר, מה הצורך של העיר, ורואים איך נותנים את הצרכים האלה - -

מכלוף מיקי זוהר: גם וגם.

רחל עזריה: - - חותמים על הסכם מורכב יותר, שלא נותן כסף שבעצם אפשר להוציא אותו גם על דברים שאנחנו לא רוצים.

רחל עזריה: זה מין שיקול דעת שכשזה כסף של המדינה זה צריך להיות בצורה מאוזנת ומבוקרת יותר.

רחל עזריה: הדבר האחרון שגם שמענו מאביגדור יצחקי שמתחילים להתקדם מול הבנקים במערכת היחסים סביב הנושא של מחיר למשתכן.

רחל עזריה: זה מאוד מבורך.

רחל עזריה: צריך להבין שהתכנית של מחיר למשתכן תהיה כאן לטווח ארוך תכנית משמעותית שהולכת להיות חלק משוק הדיור.

רחל עזריה: לכן כל ההתנהגות לא יכולה להיות - - - זה פשוט צריך להיות חלק משוק הדיור.

רחל עזריה: אני חושבת שגם הבנקים מתחילים להבין.

רחל עזריה: זה מהלך מאוד מבורך.

רחל עזריה: הגיע הזמן.

משה גפני: א', אני חושב שצריך לאשר את זה.

משה גפני: אין חילוקי דעות לגבי העניין הזה.

משה גפני: זה ברור לחלוטין.

משה גפני: אני רוצה לשבח גם אותך וגם את השר כחלון על עצם העובדה שמתאמצים בכל דרך.

משה גפני: כל פעם שהייתי מסכם קדנציה כשהייתי בקואליציה הייתי אומר שעשינו הרבה דברים טובים ונכשלנו בנושא הדיור.

משה גפני: אני מדבר על הרבה קדנציות.

משה גפני: כשהיינו באופוזיציה תקפנו את הממשלה שלא פתרה את בעיית הדיור, וכל הזמן המחירים עולים באופן דרמטי.

משה גפני: הדבר הזה שלבן אדם אין קורת גג, והוא לא יכול להגיע לזה כמו שקיים בכל המדינות בעולם.

משה גפני: הוא יכול לעבוד כל כך הרבה שנים, אז עושים את החשבון שאין לו היכולת במשכורות שהוא מרוויח – גם הוא וגם אשתו והמשפחה – והוא לא יכול להגיע לקורת גג.

משה גפני: זה נושא קריטי.

משה גפני: אני מבקש להפסיק להגיד את המשפט הזה "שמחירי הדיור לא ירדו מהר" או "שלא ירדו מדי".

משה גפני: בנק ישראל אומר את זה לדורותיו, וגם עכשיו אמרת משפט כזה.

משה גפני: לדעתי, לא צריך להגיד את זה, אנחנו לא שם.

משה גפני: המחירים ממשיכים לעלות – שיירדו באופן דרסטי.

משה גפני: התורה אומרת: "בא תינוק, יקרו בידו".

משה גפני: אם מישהו חושב שכתוצאה מכך שהמחירים יירדו באופן דרסטי אז הבנקים יפשטו את הרגל – לא יפשטו את הרגל.

משה גפני: הגבלנו עכשיו גם את שכר הבכירים שם, אז אין להם כל כך הרבה הוצאות, יש להם פחות.

משה גפני: אבל שיתחיל לרדת.

משה גפני: כשיתחיל לרדת נדבר אז אם ירד מדי או ירד הרבה או מעט.

משה גפני: <אני רוצה לומר באופן מיוחד לעניין הטיפול שלכם בדירות – אתם לא מטפלים בעניין הזה סקטוריאלי.

משה גפני: אתה אמרת את זה, ואני משבח את זה.

משה גפני: אתם דואגים למגזר הערבי.

משה גפני: חלק גדול מהמחיר למשתכן ממה שעומד עכשיו על סדר היום זה למגזר הערבי.

משה גפני: אין מגזר במדינת ישראל שיכול להגיד שאתם עושים אפליה.

משה גפני: אפילו החילונים מקבלים - - מה אתה צוחק?

משה גפני: >

רחל עזריה: האמת שה"אפילו" קצת נכון.

רחל עזריה: זה אומר שהרבה שנים זה לא היה ככה.

משה גפני: כן.

משה גפני: היו שנים שפשוט החרימו לחלוטין ציבורים בישראל עם כל מיני תואנות.

משה גפני: אמרתי "אפילו חילונים" זה היה כדי לעורר אתכם כי ראיתי שאתם הולכים להירדם.

משה גפני: המציאות הזאת שכדי לתת פתרון בנושא הדיור שהוא נושא מרכזי בחיים הכלכליים של מדינה, זה שאתם דואגים לכל הציבורים זה ראוי לברכה.

משה גפני: זה דבר נכון, וכך צריך להיות.

משה גפני: זאת הפעם הראשונה שהמדינה מכניסה יד לכסף ומוציאה כסף.

משה גפני: חמש עשרה שנה היא לא עשתה את זה.

משה גפני: זה שמוציאים את הדירות ומספסרים בהן, ובכך מגדילים את היצע הדירות זה דבר ראוי לברכה.

משה גפני: מכאן ואילך צריך להתפלל לקדוש ברוך הוא שהמחירים יירדו כי בינתיים הם עדיין לא יורדים.

משה גפני: אביגדור יצחקי, בבקשה.

אביגדור יצחקי: ב"גלי צה"ל" שאלו את דפני ליף, מה התוצאות של המחאה החברתית, היא אמרה – הנה, המחיר למשתכן.

אביגדור יצחקי: זה כבר, לפי דעתי, ברכה.

משה גפני: אני אשאל את סתיו שפיר אם היא מסכימה איתה.

אביגדור יצחקי: ראשי הרשויות הם העוגן של תכניות הדיור במדינת ישראל.

אביגדור יצחקי: לכן אנחנו עושים את כל המאמצים כדי לשמור על יחסים טובים.

אביגדור יצחקי: אני לא יודע מאין שאבת את האינפורמציה הזאת, חבר הכנסת זוהר, אבל נדמה לי, ויעידו פה אנשים שאנחנו עובדים איתם, שאנחנו נמצאים במערכת יחסים יוצאת מן הכלל, ופותרים כל בעיה אפשרית לראשי הרשויות בכל רחבי מדינת ישראל ובכל הארץ.

אביגדור יצחקי: אני מוכן להביא את כל ראשי הרשויות לפה שיגידו שאני לא נמצא.

אביגדור יצחקי: יש ראשי רשויות מעטים שאיתם הדרך יותר קשה.

אביגדור יצחקי: אנחנו נותנים תמריצים.

<קריאה: - - -

אביגדור יצחקי: תמריצים אומרים שמי שעלה בממוצע של מתן היתרים יקבל תמורה עבור כל היתר נוסף מעבר למה שהוא נתן בממוצע הקודם.

אביגדור יצחקי: יש רשויות שקיבלו בשנה שעברה עשרים ושניים מיליון שקל כמו ראש העין והרבה אחרות שקיבלו מיליוני שקלים.

משה גפני: מה זה עשרים ושניים מיליון שקל?

אביגדור יצחקי: על מתן היתרים.

אביגדור יצחקי: בוחנים את ממוצע ההיתרים שנתת עד היום, ולאחר מכן בוחנים כמה נתת עכשיו.

אביגדור יצחקי: אנחנו עכשיו בדיון האם לתת אותם היתר-היתר או שוב ללכת לשיטת הממוצעים.

אביגדור יצחקי: כי שיטת הממוצעים, בעיני, היא שאתה מעניש את זה שהיה בסדר.

אביגדור יצחקי: זאת אומרת אם הוא היה בסדר אז עכשיו הוא לא מקבל; ומי שלא היה בסדר קודם אז היום אתה נותן לו.

אביגדור יצחקי: זה כמו שהמורה צועק על הילדים שהגיעו בזמן על אלה שאיחרו.

אביגדור יצחקי: בנוסף לתמריצים אנחנו היום כבר עם שנים-עשר הסכמי גג.

אביגדור יצחקי: אנחנו הולכים לחתום עכשיו על עוד ארבעה הסכמי גג: אחד בטירת הכרמל שייחתם ביום חמישי הקרוב, השני בעכו, השלישי בנהרייה והרביעי בטמרה.

אביגדור יצחקי: אנחנו הולכים לחתום על הסכם גג עם ערבית פעם ראשונה על הכפלת היישוב.

אביגדור יצחקי: בתוך הסכם הגג זה לא רק היצירה של השכונות.

אביגדור יצחקי: יש שם כספים שמוענקים לישן מול חדש - -

רחל עזריה: נכון.

רחל עזריה: זה הקטע בעיניי.

אביגדור יצחקי: - - זה לתת כסף לכל מרכז העיר, לתשתיות הרעועות ולכל מה שקשור בעניין הזה.

אביגדור יצחקי: אם יש לעיר פרויקט מיוחד שהיא צריכה במסגרת הזאת אז נותנים לה.

אביגדור יצחקי: לדוגמה באר-שבע הולכת לחדש את כל שדרות רגר בכניסה לעיר במסגרת הסכם הגג שלה.

אביגדור יצחקי: ועוד כהנה וכהנה.

אביגדור יצחקי: הם מקבלים כספים למוסדות ציבור ולדברים אחרים.

אביגדור יצחקי: רק בעפולה שווי הסכם הגג בכסף הוא בין 850 ל-900 מיליון שקל על פני חמש שנים.

אביגדור יצחקי: בבאר-שבע זה הרבה מעבר למיליארד.

אביגדור יצחקי: זה הכול במשך חמש שנים.

אביגדור יצחקי: כתוצאה מזה העיר באמת משתקמת ומתחדשת.

אביגדור יצחקי: זה היעד העיקרי.

אביגדור יצחקי: אנחנו יושבים עם ראשי הרשויות ומסבירים להם.

אביגדור יצחקי: זה לא שבאים תושבים, והם לא מביאים איתם אחרי זה מסחר ותעסוקה.

אביגדור יצחקי: תראו מה קרה בראשון לציון?

אביגדור יצחקי: אריק שרון, עליו השלום, נתן את הקרקע הזאת למאיר ניצן ואמר, תפתח אותה.

אביגדור יצחקי: הוא פיתח את כל מערב ראשון לציון, והיום אתה בא לשם והמוסדות הבידוריים והתעשייתיים שם הם עצומים.

אביגדור יצחקי: אבל קודם כול צריך להביא אנשים.

אביגדור יצחקי: הייתה לנו השבוע ישיבה עם ראש עיריית ראש העין, והוא חושש מהארנונה שלו מעסקים.

אביגדור יצחקי: אמרתי לו, להפך, ככל שתביא יותר אנשים - -

משה גפני: מה זאת אומרת, חושש?

רחל עזריה: שאין לו מספיק.

אביגדור יצחקי: הוא אומר שהוא נמצא היום במצב שהארנונה מהעסקים היא 14%, ואם הוא יביא עוד תושבים הוא יירד ל-9%.

אביגדור יצחקי: הוכחנו לו שזה לא ממש נכון כי יהיו עוד סופרמרקטים שאין היום בראש העין, יהיו עוד כאלה ואחרים שמשלמים ארנונה עסקית.

אביגדור יצחקי: דרך אגב, ישבנו ביום חמישי בוועדת היגוי של דיור לחרדים עם כל המשמעויות שלהם – גם של עיבוי מקומות קיימים, גם חילקנו עבודה לגבי עיבוי שכונות בערים קיימות, וכמובן גם ליישובים נוספים.

אביגדור יצחקי: אנחנו עדיין חושבים שכסיף הוא יעד נכון.

אביגדור יצחקי: אני מקווה שלא ניכשל, אבל אנחנו נשתדל להתעקש עליו.

אביגדור יצחקי: אני יודע שאתה לא אוהב את זה - -

משה גפני: כנראה תיכשלו.

אביגדור יצחקי: בסדר.

אביגדור יצחקי: סך הכול אני לא חושב שניכשל בטיפול במשבר הדיור.

משה גפני: לא אמרתי את זה.

משה גפני: אמרתי על כסיף.

אביגדור יצחקי: בכסיף אני חושב שאני יודע.

משה גפני: דעתי היא נגד.

משה גפני: אני חושב שאני מייצג.

אביגדור יצחקי: אבל בסופו של דבר אני לא חושב שאנחנו ניכשל כי אנחנו עובדים בחזית מאוד רחבה: גם המחיר למשתכן, גם ייצור דירות.

אביגדור יצחקי: אנחנו עובדים עכשיו על תכנית אסטרטגית עד אלפיים ארבעים מיליון וחצי דירות במדינת ישראל עם המיקומים שלהם וההתחלה והמשך התכנון שלהם.

אביגדור יצחקי: ההתחדשות העירונית היא נר לרגלנו, ואין ספק שנקדם אותה מאוד בחודשים הקרובים.

אביגדור יצחקי: הפרויקט של ראשון לציון הוא פרויקט דגל ראשוני שבו נתנו קרקע משלימה לשכונה שמיושבת ברובה באזרחים עולים מאתיופיה שקיבלו קרקע משלימה.

אביגדור יצחקי: הקרקע הזאת מתחילה להיבנות.

אביגדור יצחקי: הם לא יצטרכו לעזוב את מקום המגורים שלהם.

אביגדור יצחקי: אנחנו מתכננים עוד כעשרה פרויקטים כאלה ברחבי מדינת ישראל.

אביגדור יצחקי: גם הנושא של המרחב הכפרי על כל המשמעויות שלו ותוספת יחידות הדיור שלו ופתרון הבעיות בו.

אביגדור יצחקי: אני חושב שאנחנו עובדים בחזית כזאת רחבה שכל פעם אנחנו ממקדים את עצמנו במקום אחר.

אביגדור יצחקי: הדבר הזה אמור בעצמו.

אביגדור יצחקי: אנחנו ניפגש בישיבה הבאה, ונוכל לספר לכם יותר על זה.

משה גפני: כנראה, תבוא גם בשבוע הבא, בעזרת ה'.

משה גפני: נראה איך סדר היום.

אביגדור יצחקי: זה חשוב לנו מאוד.

אביגדור יצחקי: אנחנו עוברים על דיור להשכרה לטווח ארוך.

אביגדור יצחקי: לא הזכרתי את זה.

אביגדור יצחקי: עכשיו גמרנו מכרז באלנבי בירושלים.

אביגדור יצחקי: אולי המקום הכי יפה בארץ להשכרה ארוכת טווח.

אביגדור יצחקי: ניגשו שש חברות גדולות מאוד, וטועים בערבויות.

אביגדור יצחקי: בגלל זה המדינה הפסידה כשבעים מיליון שקלים כי ההצעה הגבוהה יותר של אלה שטעו בערבות הייתה מאה שלושים מיליון שקל לעומת שישים מיליון שקל של ההצעה שזכתה.

אביגדור יצחקי: בתוך הותמ"ל נוצרים היום כשלושים אלף דירות כי כל תכנית שמגיעה לותמ"ל מחייבת גם דירות להשכרה.

אביגדור יצחקי: השבוע פרסמנו מכרז בראשון לציון שהיה אחד התכניות הראשונות של הותמ"ל למאתיים דירות בהשכרה לטווח ארוך.

אביגדור יצחקי: כך שגם בעניין הזה אנחנו ניתן בשורה במהלך השנה הזאת והשנה הבאה.

משה גפני: תודה רבה.

משה גפני: אנחנו עוברים להצבעה.

משה גפני: בקשת שר האוצר לאישור מסגרת ערבות מדינה במסגרת תכנית "מחיר למשתכן".

משה גפני: מדובר על שבע מאות חמישים מיליון שקל ערבות לפרויקטי מחיר למשתכן באופקים, בית דגן, עפולה ובית דגן בהיקף של עד שבע מאות שישים יחידות דיור.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד הבקשה– פה-אחד

משה גפני: נמנעים –אין

משה גפני: הבקשה לאישור מסגרת ערבות המדינה אושרה.

משה גפני: תודה רבה.